**Tuomas-vastuuryhmän kokous, Näsin sali / Seurakuntien talo to 6.8.2020 klo 17.00-19.25**

Paikalla: Katriina Hallikainen (pj.), Hannu Hahto (siht.), Lauri Eskelinen, Kaija Jääskeläinen, Kalle Mäki, Aarne Plukka, Liisa Puronen, Timo Saarinen, Jouni Siirtola ja Anne Vehmas.

1. Alkuhartaus

Aloitettiin vihreän laulukirjan laululla 35. Katriina puhui alkuhartaudeksi ensi sunnuntain aiheesta. Hän luki Heprealaiskirjeestä pienen pätkän, joka sopii näihin aikoihin: ”Pysykäämme horjumatta tunnustuksessa ja toivossa... Pitäkäämme huolta toinen toisestamme ja kannustakaamme toisiamme rakkauteen ja hyviin tekoihin.” Kevät on ollut haasteellinen kaikille. Kesällä saimme edes vähän hengähtää hieman vapaammissa oloissa. Jaksamme siten ehkä paremmin tulevissa oloissa "jos ahdistuksen tie on edessämme", kuten suositussa virressä lauletaan. Päätettiin Katriinan johdolla alkurukoukseen.

2. Kesän kuulumiset

Käytiin läpi kesän kuulumisia itse kultakin paikalla olleelta.

3. Seurakuntien toiminnan paluu kohti normaalimpaa

Poikkeusoloista on päästy palaamaan kohti hieman normaalimpaa. Seurakuntayhtymän kriisijohtamisen organisaatio on purettu elokuun alussa ja kirkkoherrat vastaavat taas seurakunnistaan. Jumalanpalveluksia on päästy pitämään kesäkuun alusta lähtien.

4. Tautiepidemian tuomat muutokset syksyn toimintaan

Katriina jakoi osallistujille Tuomasmessun päivitetyn vuosikellon. Messuja ei ole voinut pitää helmikuun lopun jälkeen.

Turvavälisuositus on yhä voimassa. Jokaiselle kirkolle on erikseen laskettu kuinka paljon osallistujia voidaan ottaa sisään. Aleksanterin kirkkoon voidaan ottaa 120 ihmistä. Joka toinen penkki on yleensä pois käytöstä, suljettu nauhoilla tms.

Kirkot yleensä kokoavat etenkin riskiryhmäläisiä, vanhoja ja/tai sairaita ihmisiä. Laulaminen kuuluu olennaisesti jumalanpalveluksiin ym., joten sen takia täytyy pitää väliä.

Tuomasmessuissa käy sen verran väkeä, että normaalitoimintaan ei voi niissä vielä palata.

Ehtoollisessa käsiä desinfioidaan joka välissä. Jakosanat voidaan sanoa vain kerran alttarilta, ei toisteta jokaiselle.

Papit ovat tekemisissä ihmisten kanssa paljon, minkä vuoksi heidän täytyy olla varovaisia.

Odotellaan mitä mahdollinen maskipakko tarkoittaa ja sen jälkeen piispainkokous ohjeistaa, miten se koskee esim. jumalanpalveluksia. Heidän ohjeensa ovat valtakunnallisia. Voi olla, että tulee vain maskisuositus.

Aiempi suunnitelma kahdesta Tuomasmessusta klo 16 ja 18 on yhä voimassa, mutta koskee alustavasti vain kahta ensimmäistä messua.

Keväällä päätettiin, että messuihin olisi ennakkoilmoittautuminen. Ensimmäinen messu olisi oppilaitostyön 50-vuotismessu syyskuun lopulla. Oppilaitospappi Risto Korhonen on kertonut, että opiskelijoilla ennakkoilmoittautuminen ei toimi. Kallen mielestä ilmoittautuminen ei ole välttämätöntä, koska on kaksi messua kahden tunnin välein. Aleksanterin kirkossa sivuovet ovat kiinni, tullaan sisään vain pääovesta.

Oppilaitosmessu on vielä syyskuulla. Pohdittiin voisiko sitä välittää ulkona kaiuttimista, kuten aiemmin Tapahtumien yön messussa.

Voidaan kokeilla, että ei ole ilmoittautumista, mutta jos se ei toimi, laitetaan sellainen. Liisa kertoi, että Ylöjärvellä on ilmoitettu kuinka paljon kolmeen kirkkoon mahtuu, mutta ei ole ilmoittautumista. Anne esitti kysymyksen: Jos pitää ilmoittautua, tarkistetaanko ovilla nimet vai mitä? Menisi aika epäkäytännölliseksi.

Katriina päätti, että syyskuun messussa ei ole ennakkoilmoittautumista, mutta pyritään tiedottamaan hyvin, että on kaksi messua, joista kumpaankin mahtuu 120 henkeä. Sen jälkeen katsotaan miten toimitaan jatkossa.

Teejatkoja ei järjestetä ainakaan vielä. Toki voidaan harkita jatkoja ulkona. Jätetään asia vielä auki, jos oppilaitostyö järjestää ja mitkä ovat yleiset suositukset kirkkokahveista.

Tuomasmessun verkkosivuilla on jo tiedote jatkosta "tämänhetkisen tiedon mukaan", poistetaan maininta ilmoittautumisesta.

Kaija Jä totesi, että täytyy tietää kuinka paljon yleisöä päästetään ovista sisään, koska messun toteuttajatkin, palvelustehtävissä olevat ym. pitää laskea 120 henkeen.

5. Tuomasmessun turvallisuusohje

Ei ole vielä Tuomasmessun turvallisuusohjetta, Katriina kokoustaa asiasta maanantaina 10.8. Tuomasmessun uusien vastuupappien Tiinan ja Mikon kanssa. Täytyy noudattaa Aleksanterin kirkon yleistä turvallisuusohjetta ja kirkon yleisempää turvallisuusohjetta.

Ongelmallisinta Tuomasmessussa on rukousjakso: Ei voida kiertää alttareilla, tunnin messussa ei kerittäisikään. Alttarit kuitenkin rakennetaan ja niitä voi katsella esim. ehtoolliselta tullessa. Alttarit jäävät myös seuraavaan messuun asti kirkkoon. Täytyy miettiä miten esirukoukset toimitetaan, jos ei ole rukousalttareilta. Voitaisiinko tuoda kirkkoon tullessa mahdolliset esirukouspyynnöt? Voisi olla mahdollista jättää pyynnöt sähköisesti, esim. Tuomasmessun etusivun kautta. Voiko yhteisiä kyniä käyttää kirkossa?

Ehtoollisosio menee suurin piirtein Aleksanterin kirkon ohjeen mukaan. Kymppimessuissa on yksi jakopari, Tuomasmessuun ehkä kaksi jakoparia. Maallikkoavustajia ei juuri käytetä vielä ehtoollisen jaossa, mutta tarkistetaan mikä on tämänhetkinen käytäntö. Tuomasmessussa leipä pudotetaan käteen ja viini omaan pikariin. Ohjeet annetaan ehtoollisen alussa.

Kalle lääkärinä muistutti, että koronassa on kyse ennen kaikkea pisaratartunnasta. Jos on maski eikä lausuta kullekin jaettaessa sanoja, se on turvallisempaa. Jos ei sanota mitään, ei tarvitse välttämättä edes maskia. Kallen mukaan heikoin lenkki on alttaripöytätilanne, siinä pitää käyttää maskia.

Yleisohje tulee varmaan ennen 20.9. Tuomasmessua.

Kalle kysyi, entä esirukouspalvelu alttarilla - pitäisi olla maskit. Katriinan mukaan messu on niin lyhyt, että sen aikana ei ole aikaa esirukousjaksolle. Voidaan rukoilla messun jälkeen. Messun keston pitäisi olla noin tunti, maksimissaan 1 h 15 min. Timon mukaan Helsingin Tuomasmessussa ei ole nyt ollut alttaripalvelua, esirukouspyyntöjä on lähetetty tekstiviestinä.

Aarne totesi, että joka messussa on hyvä sanoa osallistujille, että tämä ei ole entisen kaltainen Tuomasmessu, koska on yhä poikkeustilanne. Haluttiin pitää kuitenkin pitää kiinni Tuomasmessu-nimestä.

Onko rippi-isiä/äitejä Tuomasmessuissa? Jollain lailla olisi turvattava sielunhoitomahdollisuus. Rippi-isän huone eteisessä on ainakin pieni kahdelle. Ennenkin on pätenyt, että "voit tulla juttelemaan valkopukuisen kanssa", pappien lisäksi myös ehtoollisavustajat. Rippipapin kanssa puhuttaessa on maskipakko kummallakin.

Mainostetaan, että on rippi-isä ja -äiti ja että puhelinpalveluun voi soittaa. Kalle ehdotti, että rippipapin voisi tavata kahden messun välissä klo 17-18 välillä.

Messun tekijäjoukko on pieni ja se vapauttaa paikkoja kirkkovieraille.

Kaija Jä kysyi, voiko messutiimi päättää esim. messua edeltävästä rukoushetkestä, pidetäänkö vai ei. Todettiin että koska tekijäjoukko per messu tulee nyt olemaan pienempi, tuskin tarvitsee muuttaa koronan takia.

Kolehti voidaan kerätä poistuessa ovilla.

Katriina, Tiina ja Mikko kokoustavat turvallisuusohjeesta ma 10.8. ja Kalle katsoo sen sitten lääkärinä läpi.

6. Syksyn Tuomasmessut

Vuoden lopun messuista ei tiedä vielä järjestetäänkö vain yksi vai voidaanko ylipäätään pitää.

7. Syksyn muu tuomastoiminta

Vuosikellossa kiitosjuhla su 25.10. klo 17: Jukka Salmisen elämänkaarikonsertti. Laurin mukaan Tuomasiltoja olisi tarkoitus jatkaa syksylläkin. Voidaan nykytilanteen jatkuessa toteuttaa paikan päälläkin. Ei olla vielä tarkkaan suunniteltu. Järjestettäisiin 3-4 iltaa, kerran kuukaudessa.

Kysyttiin jatkuvatko tuomaskokoukset sunnuntain messun jälkeen maanantaina alkuillasta. Normaalisti käytettävässä tilassa Emmauksessa pystyy istumaan aika väljästi ja osallistujia ei aikaisemminkaan ole ollut kuin 10-15.

Tuomasmessujen yhteyteen voidaan järjestää myyntipöytä, Kaija Jä hoitaa.

Tuomaspäivä voisi olla joskus syyskuussa. Vetäjinä Jussi Holopainen, teemana kaupunkipyhiinvaellus. Päivään alunperin lisäksi kaavailtu ekoteologi Pauliina Kainulainen saattaa jäädä pois ohjelmasta.

8. "Kirjekokous"

Kirjekokous Tuomasmessun päätöksenteosta pidetään ti 18.8. klo 17 Aleksanterin kirkon kryptassa. Paikalle vastuuryhmä ja kirjeen allekirjoittajat, tilaisuutta ohjaa ja johtaa hiippakuntasihteeri Mikko Sulander, muita pappeja Katriina, Sami Uusi-Rauva, Salla Mäkinen ja ehkä kirkkoherra Olli Hallikainen.

9. Työntekijävaihdokset Tuomasmessussa

Näistä on keskusteltu edellisessä Teams-palaverissa. 1.9. Tuomaspappina aloittaa Tiina Mononen ja työpariksi tulee kasvatuksen johtava pappi Mikko Wirtanen. Kaksi on parempi kuin yksi työajan kannalta, hyvä lisäresurssi. Taloustilanne ei yleisesti ole hyvä, eikä muuten ole lisäresursseja tarjolla. Tiina hoitaa Tuomaspapin tehtävää 30-prosenttisesti, Mikko tukena, joten sikäli saadaan resurssia lisää. Katriina siirtyy muihin tehtäviin.

Katriinalla on ma 10.8. palaveri Tiinan ja Mikon kanssa, ja tulossa toinenkin palaveri heidän kanssaan.

10. Toiminta- ja talousarvio

On tekeillä vuodelle 2021 Mikon ja Tiinan kanssa. Pohjaksi otetaan vuoden 2019 toiminta- ja talousarvio. Budjetti on noin 47.000 euroa, parin prosentin säästö joudutaan tekemään. Rahaa jäi säästöön jo siksikin, että normaalia kalliimmat lattarimessu ja pääsiäisen juhlamessu siirrettiin tältä keväältä ensi vuoden keväälle. Jo yhden messun pitämättä jättäminen kuittaa säästötarpeen. Tällä hetkellä on käytetty juhlavuoden rahoista 34 %.

11. Muut asiat

Timo Takalan läksiäiset ovat 27.8. Näsin salissa klo 13-16. Niihin on pyydetty kymmenminuuttista Tuomasmessun osuutta, musiikkia ja puhetta. Tuomasmessua voisi edustaa ehkä 4-5 henkeä. Timo S. keskustelee Anne Karholan kanssa. Kalle olisi sopiva henkilö paikalle, koska hän on ollut Timo T:n kanssa perustamassa Tampereen Tuomasmessua. Katriina selvittää henkilörajoituksia tapahtuman osalta.

Esityslistan tultua käsitellyksi klo 19.15 Kalle piti vastuuryhmän varapuheenjohtajana kiitospuheen Katriinalle hänen vuosistaan Tuomaspappina. Katriina sai lahjaksi läpinäkyvän Tuomasristin, jollaisia on suunniteltu keväällä. Katriina myös vastasi pienellä kiitospuheella. Päätettiin yhdessä Herran siunaukseen.

A picture containing indoor, table, person, small

Description automatically generated

The inside of a building

Description automatically generated